《西城观水》
金朝·赵沨

西山秋水来天地，巨野横流浩无际。长风蹙浪鳞甲生，两角斜分半山际。

缭堤北去接飞桥，鼓鼙汹汹翻惊涛。中流突兀玉山起，直疑河伯驱灵鳌。

冷光摇荡秋云白，浑似梦中游震泽。隔林我欲唤渔郎，孤帆忽如过鸟翼。

安得酒船常拍浮，四时甘味置两头。何人与我同此乐，颍阳试觅元丹丘。

作者简介：东平人，字文孺，号黄山。世宗大定二十二年进士。终礼部郎中。性冲淡，工篆书，时人以比党怀英，称“党赵”。有《黄山集》。